Text

Description automatically generated **15.9.21**

**ΕΤΕΡΟΣ ΕΓΩ - ΚΑΘΑΡΣΙΣ**

**ΠΡΕΜΙΕΡΑ**

**Τετάρτη 15/9 στις 22:15 με διπλό επεισόδιο**

**Κάθε Τετάρτη**

Στον κύκλο 8 επεισοδίων του «**Έτερος εγώ - Κάθαρσις**», μία νέα σειρά δολοφονιών με θύματα φοιτήτριες έρχεται να ταράξει τους Πανεπιστημιακούς κύκλους. Ο καθηγητής εγκληματολογίας Δημήτρης Λαΐνης έρχεται αντιμέτωπος με τις αστυνομικές αρχές, καθώς βασικός ύποπτος θεωρείται ο υποψήφιος Πρύτανης, συνεργάτης και φίλος του, Ηλίας Βελισσαράτος.

Όσο η ιστορία εκτυλίσσεται, οι ανατροπές διαδέχονται η μια την άλλη και μία καλοστημένη πλεκτάνη αρχίζει να βγαίνει στην επιφάνεια.

Η σειρά βασίζεται στο βραβευμένο (Βραβείο Κοινού στα Διεθνή Φεστιβάλ Κινηματογράφου Θεσσαλονίκης, LAGFF και LIEGE και Βραβείο Σκηνοθεσίας στο Διεθνές Φεστιβάλ Κινηματογράφου των Εθνών στην Ταορμίνα της Ιταλίας) κινηματογραφικό, αστυνομικό θρίλερ «Έτερος Εγώ» του Σωτήρη Τσαφούλια, παραγωγής 2016.

Η αστυνομική σειρά του Σωτήρη Τσαφούλια «Έτερος Εγώ – Κάθαρσις», ελληνικής παραγωγής 2020, θα ολοκληρωθεί σε 8 επεισόδια.

**Δείτε εδώ το trailer:**  [**https://youtu.be/cxHU64lSZUw**](https://youtu.be/cxHU64lSZUw%20)

ΜΟΥΣΙΚΗ: Κώστας Μαραγκός

ΔΙΕΥΘΥΝΤΗΣ ΦΩΤΟΓΡΑΦΙΑΣ: Claudio Bolivar G.S.C.

ΠΑΡΑΓΩΓΟΣ : Φένια Κοσοβίτσα

ΣΕΝΑΡΙΟ: Σωτήρης Τσαφούλιας, Κατερίνα Φιλιώτου

ΣΚΗΝΟΘΕΣΙΑ: Σωτήρης Τσαφούλιας

ΠΑΡΑΓΩΓΗ : COSMOTE TV

ΠΑΙΖΟΥΝ: Πυγμαλίων Δαδακαρίδης, Πέτρος Λαγούτης, Τάσος Νούσιας, Κωνσταντίνος Μαρκουλάκης, Μάνος Βακούσης, Κατερίνα Διδασκάλου, Βίκυ Παπαδοπούλου, Κόρα Καρβούνη, Μελλισάνθη Μάχουτ, Άννα Μενενάκου, Γεράσιμος Γεννατάς, Δημήτρης Καπετανάκος, Ορφέας Αυγουστίδης, Κρις Ραντάνοφ, Μυρτώ Αλικάκη, Ειρήνη Σταματίου, Τόνια Μαράκη, Πολύδωρος Βογιατζής, Σαμουήλ Ακινόλα, Λάζαρος Γεωργακόπουλος, Κωνσταντίνος Τζούμας, Χρήστος Σαπουντζής, Βασίλης Ρίσβας, Σπύρος Παπαδόπουλος, Δημήτρης Μαυρόπουλος, Ιεροκλής Μιχαηλίδης

**ΠΕΡΙΛΗΨΕΙΣ ΕΠΕΙΣΟΔΙΩΝ ΓΙΑ 15 & 22/9**

**Τετάρτη 15/9**

**Επεισόδια 1+2**

1 - “ **Ο Τρίτος Υποψήφιος”**

Στο Πανεπιστήμιο, που διδάσκει ο Δημήτρης Λαίνης, επικρατεί αναταραχή, καθώς ενόψει των Πρυτανικών εκλογών εμφανίζεται την τελευταία στιγμή ένας τρίτος υποψήφιος, ο Ηλίας Βελισσαράτος.Στο τμήμα Ανθρωποκτονιών ο καινουργιος Προισταμένος Νίκος Βανόρτας ενημερώνεται από τον Μπαρασόπουλο και γνωρίζει την καινούργια του ομάδα, ανάμεσα τους η νέα αστυνόμος Μάρθα Καρρά, με την οποία φαίνεται ότι ο Βανόρτας έχει παρελθόν. Ο Δημήτρης ζητάει από την Τόνια να συγκατοικήσουν. Στην Αστυνομία προκαλεί ερωτηματικά η προσπάθεια του Μάσατου να τον συλλάβουν, ενώ η δολοφονία μιας φοιτήτριας και η σύλληψη του Βελισσάρατου ως βασικού υπόπτου, έρχεται να ταράξει το ήδη ταραγμένο κλίμα στο πανεπιστήμιο.

2 - “ **Νέα Τάξη Πραγμάτων”**

Η Αστυνομία ανακρίνει τον Βελισσαράτο για τη δολοφονία της φοιτήτριας.Ο Βανόρτας αναθέτει στη Μάρθα την υπόθεση του Έτερος Εγώ, που εκκρεμεί από το 2015, ενώ οι σχέσεις του με τον Παντελη είναι τεταμένες καθώς ο Βανόρτας δείχνει διατεθιμένος να αλλάξει τα πάντα στην Αστυνομία. Η Ελένη

Μαρούδα παραλαμβάνει ένα μυστήριο φάκελο.Ο Μασάτος, ύστερα από υπόδειξη του Καλαφατά, μαζεύει την ομάδα του Σαβάκη, ξεκινώντας από το

Σωτηράκη, σε μια προσπάθεια αναδιοργάνωσης. Η Αστυνομία παρακολουθεί τις κινήσεις του. Τα πρώτα σύννεφα στη σχέση Μπαραόπουλου και Ελένης Μάρουδα κάνουν την εμφάνιση τους.Η Χριστίνα πλησιάζει τον Παντελή και του ζητά τη βοήθεια του προκειμενου να πάρει συνέντευξη από το Θησέα μέσα στη φυλακή.

**Τετάρτη 22/9**

**Επεισόδια 3+4**

3 - **«Κόρη Του Φορκέα»**

Ο Λαίνης συναντάει τη Δανάη. Ο Σωτηράκης προσπαθεί να αποφύγει την εμπλοκή του με το Μασάτο, ζητώντας από το Μελέτη να μπει στη θέση του. Η Αστυνομία τους παρακολουθεί. Στο Πανεπιστήμιο επικρατεί αναστάτωση καθώς η Αστυνομία παίρνει αποτυπώματα και DNA από τους καθηγητές και το προσωπικό. Η γραμματέας του Πανεπιστημίου κυρία Μαριάννα, ενημερώνει τον Παντελή για τη διαφορά στον αριθμό των εγγράφων, που ανέφερει ο Βελίσσαράτος κατά την ανάκριση του. Ο Βανόρτας και η Μάρθα επισκέπτονται τη μητέρα της δολοφονημένης φοιτήτριας Ισαβέλλας Βούρα. Το Πανεπιστήμιο καλεί τη νομικό του σύμβουλό καθώς η υπόθεση περιπλέκεται. Η Αστυνομία συλλαμβάνει τον Μελέτη και τον ανακρίνει. Όλα τα μέλη της οργάνωσης συναντούν το καινούργιο τους αφεντικό, τον Γρύπα, ενώ η Αστυνομία ενημερώνεται για το πτώμα μιας γυναίκας στην παραλία των Λεγραινών…

4 - **«Εχθροί Εντός Πυλών»**

Στην αίθουσα ερευνών ο Βανόρτας ενημερώνει την ομάδα του για τα δυο θύματα και το κοινό τους χαρακτηριστικό. Τατουάζ με το κεφάλι της Μέδουσας, ενώ στη συνέχεια καλούν τον Λαϊνη και τον Βελισσαρατο στην Αστυνομία προκειμένου να πάρουν την επιστημονική τους εξήγηση για τα μέχρι στιγμής ευρήματα τους. Μετά από επίσκεψη της αστυνομίας στο Πανεπιστήμιο, ο Παντελής βρίσκει στο παρμπρίζ του αυτοκινήτου του ένα σημείωμα με το όνομα μιας κοπέλας…

**StarChannelTV #neoprogramma #LetsStar**

[**https://www.star.gr/tv/seires/eteros-ego-katharsis/**](https://www.star.gr/tv/seires/eteros-ego-katharsis/)

**<https://www.star.gr/tv/press-room/>**

Ευχαριστούμε πολύ

Γραφείο Τύπου & Επικοινωνίας